title: Nõukogu direktiiv 95/69/EÜ, 22. detsember 1995, millega nähakse ette teatavate loomatoidusektoris tegutsevate ettevõtete ja vahendajate heakskiitmise ja registreerimise tingimused ja kord ning muudetakse direktiive 70/524/EMÜ, 74/63/EMÜ, 79/373/EMÜ ja 82/471/EMÜ

text:
Tähtis õiguslik teade

|

31995L0069

Euroopa Liidu Teataja L 332 , 30/12/1995 Lk 0015 - 0032

		Nõukogu direktiiv 95/69/EÜ,22. detsember 1995,millega nähakse ette teatavate loomatoidusektoris tegutsevate ettevõtete ja vahendajate heakskiitmise ja registreerimise tingimused ja kord ning muudetakse direktiive 70/524/EMÜ, 74/63/EMÜ, 79/373/EMÜ ja 82/471/EMÜEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 43,võttes arvesse komisjoni ettepanekut, [1]võttes arvesse Euroopa Parlamendi arvamust, [2]võttes arvesse majandus- ja sotsiaalkomitee arvamust [3]ning arvestades, et:(1) nõukogu 23. novembri 1970. aasta söödalisandeid käsitlevas direktiivis 70/524/EMÜ [4] on sätestatud miinimumtingimused, mida peavad järgima teatavate lisaainete, eelsegude ja selliseid lisaaineid sisaldavate segasöötade tootjad;(2) nimetatud eeskirjad lubavad teatavate kategooriate lisaaineid, eelsegusid ja selliseid lisaaineid sisaldavat segasööta toota või kasutada ainult riiklikku loetellu kuuluvatel tootjatel;(3) isikud, kelle valduses on käesoleva direktiiviga hõlmatud kaubad üksnes nendega kauplemise edendamiseks või kaupade transportimiseks, ei ole vahendajad käesoleva direktiivi määratluse kohaselt;(4) siseturu toimimise arvesse võtmiseks tuleks kaotada mõned vabatahtlikud sätted, mis võimaldavad liikmesriikidel teha erandeid kõnealuse sektori suhtes kohaldatavatest ühenduse sätetest, ja tuleks täpsustada tootjate või vahendajate heakskiitmise ja registreerimise kriteeriumid, et vältida liikmesriikide poolt olemasolevate heakskiitmise tingimuste erinevast kohaldamisest ja tõlgendamisest tulenevat konkurentsi moonutamist ja ennetadavõimalikke teatavate lisaainete kasutamisega kaasnevaid kahjulikke mõjusid loomadele, inimestele või keskkonnale;(5) teatavate ebasoovitavate ainete söödas esinemise ennetamiseks on nõukogu 17. detsembri 1973. aasta direktiivi 74/63/EMÜ [5] (soovimatute ainete ja toodete kohta loomasöödas) eesmärgiks piirata nende esinemist toorainetes vastuvõetava määraga; need eeskirjad lubavad nimetatud tooraineid kasutada üksnes isikutel, kellel on nimetatud ainete lahjendamiseks vajalik ettevalmistus, rajatised ja vahendid, mis tagavad direktiivis erinevat tüüpi segasöötade puhul sätestatud piirmäärade järgmise;(6) heaks tuleks kiita ka nõukogu 30. juuni 1982. aasta direktiivis 82/471/EMÜ [6] (teatavate loomasöödas kasutatavate toodete kohta) loetletud teatavaid aineid tootvad ettevõtted ning vahendajad;(7) toote kvaliteedi tagamiseks ja teatavate lisaainete jääkide esinemise vältimiseks loomsetes saadustes või ebaõigest tootmisest tulenevate teatavate ebasoovitavate ainete kõrge taseme vältimiseks tuleks kõik lisaainete, eelsegude, segasöötade ja teatavate direktiiviga 82/471/EMÜ hõlmatud toodete tootjad ja vahendajad heaks kiita ja registreerida ühtsete ja konkreetsete kriteeriumide alusel;(8) nõuete tase käesolevas direktiivis sätestatud tegevuste puhul peab vastama ohtudele, mis on seotud ettevõtetes direktiivis 70/524/EMÜ loetletud lisaainete või eelsegude, direktiiviga 82/471/EMÜ hõlmatud toodete või direktiivis 74/63/EMÜ loetletud ebasoovitavaid aineid või tooteid sisaldavate toorainete valmistamise või kasutamisega;(9) ettevõtted, mis kavatsevad toota või kasutada käesoleva direktiivi alusel tundlikeks peetavaid tooteid, peavad saama selleks eelneva heakskiidu väga rangete loomi, inimesi ja keskkonda kaitsvate tingimuste alusel, erandjuhtudel võivad liikmesriigid siiski otsustada teatavaid ettevõtete kategooriaid mitte heaks kiita, eeldusel et sellised meetmed ei takista põllumajandussaaduste ja -toodete vaba liikumist liikmesriikide territooriumil; vähem tundlikke tooteid kasutavate ettevõtete puhul piisab registreerimisest, juhul kui ettevõte kohustub täitma teatavad tingimused; seda eristust peab kohaldama ka vahendajate suhtes, kes pakendavad, ladustavad või lasevad ringlusse direktiiviga 82/471/EMÜ hõlmatud lisaaineid, eelsegusid või tooteid;(10) võrdse kohtlemise huvides peab nende eeskirjade põhiprintsiipe kohaldama eranditult nii ettevõtete suhtes, mis lasevad tooteid ringlusse, kui oma põllumajandusettevõtete tarbeks sööta valmistavate tootjate/loomakasvatajate suhtes; sellest hoolimata tuleks viimaste puhul nende tegevusega seoses eritingimuste tõttu lubada teatavaid mööndusi;(11) tuleks sätestada heakskiitmise muutmine või tühistamine, kui ettevõte muudab või lõpetab tegevuse või kui ta ei täida enam mõnda ettevõtte tegevuse suhtes kohaldatavat olulist tingimust; samu reegleid tuleb kohaldada registreerimise suhtes mutatis mutandis;(12) liikmesriigid võivad heakskiidu andmise eest võtta lõivu; seetõttu tuleks selliste lõivude määrad konkurentsi moonutamise ärahoidmiseks ühtlustada; selline ühtlustamine toimub edaspidi sätestatavate loomatoidusektoris lõivude või maksude võtmist käsitlevate ühenduse eeskirjade raames;(13) komisjonile tuleb teha ülesandeks võtta vastu üksikasjalikud eeskirjad käesoleva direktiivi kohaldamiseks, sealhulgas kolmandate riikide ettevõtete heakskiitmise ja registreerimise tingimused;(14) kui nõukogu annab komisjonile vastutuse kõnealuste ettevõtete heakskiitmise ja registreerimise tingimused ja korra sätestatavate eeskirjade rakendamise eest, tulekssätestada liikmesriikide ja komisjoni tihe koostöö otsusega 70/372/EMÜ [7] loodud alalise söödakomitee raames;(15) suurema selguse tagamiseks tuleks loomatoidusektori ettevõtete heakskiitmist ja registreerimist käsitlevad tingimused ja kord koondada ühte õigusakti; selleks on vaja kohandada kehtivaid õigusakte;(16) tootjate heakskiitmise ja registreerimise nõue võimaldab liikmesriikidel tootjaid kontrollida ja vajadusel ainete ebaseadusliku kasutamise korral, eelkõige selliste keelatud ainete nagu hormoonide ja beeta-agonistide kasutamise korral sekkuda; liikmesriikidel on kohustus eelnevalt kontrollida, et heakskiitu taotlevad ettevõtted vastavad tegelikult asjaomase tegevuse puhul direktiivis sätestatud miinimumtingimustele; siseriiklikud järelevalveasutused peavad hiljem asjakohaste kontrollide abil tagama, et heaks kiidetud või registreeritud ettevõtted ja vahendajad tõesti vastavad nende kohta kehtestatud tingimustele; nimetatud sätteid tuleb kohaldada ilma, et see piiraks ühenduse eeskirju loomatoidu ametlike kontrollide korraldamise kohta;(17) need meetmed tuleb võtta vastu ühenduse tasandil, et oleks parem saavutada sööda kvaliteeti ja ohutust tagavaid eesmärke,ON VASTU VÕTNUD KÄESOLEVA DIREKTIIVI:I PEATÜKK REGULEERIMISALA JA MÕISTEDArtikkel 11. Käesolevas direktiivis sätestatakse loomatoidusektori teatavate kategooriate ettevõtete ja vahendajate suhtes kohaldatavad tingimused ja kord, et võimaldada neil teostada vastavalt artiklites 2 ja 7 ning artiklites 3 ja 8 kirjeldatud tegevusi.2. Käesolevat direktiivi kohaldatakse ilma, et see piiraks ühenduse sätteid, mis käsitlevad loomatoidu suhtes ametlike kontrollide korraldamist.3. Käesolevas määruses kasutatakse järgmisi mõisteid:a) ringlusesse laskmine – toodete valdamine müügi jaoks, sealhulgas müügiks pakkumine, või mis tahes üleandmiseks kolmandatele isikutele kas tasu eest või ilma ning müük ja muud liiki üleandmine;b) ettevõte – üksus, mis toodab või valmistab lisaaineid, lisaainetest valmistatud eelsegusid, segasöötasid või direktiiviga 82/471/EMÜ ja käesoleva direktiivi lisa I peatüki 1 a osas osutatud tooteid;c) vahendaja – isik, kes ei ole tootja ega tooda segasööta oma põllumajandusettevõtte erivajadusteks, kuid kes valdab lisaaineid, lisaainetest valmistatud eelsegusid, või mõnda direktiiviga 82/471/EMÜ hõlmatud või käesoleva direktiivi lisa I peatüki 1 a osas osutatud toodet tootmise ja kasutamise vahelisel ajal.4. Vajaduse korral kohaldatakse ühenduse õigusaktides loomatoitu käsitlevaid määratlusi.II PEATÜKK ETTEVÕTETE JA VAHENDAJATE HEAKSKIITMINEArtikkel 2Ettevõtete heakskiitmine1. Ettevõte, mis soovib teostada ühte või mitut lõikes 2 osutatud tegevust, peab saama iga tegevuse puhul heakskiidu. Liikmesriik võib otsustada lõike 2 punktis f osutatud ettevõtteid mitte heaks kiita.2. Pädevate asutuste heakskiidu saamiseks peab ettevõte:a) mis valmistab ringlusse laskmiseks söödalisandeid või direktiiviga 82/471/EMÜ hõlmatud ja käesoleva direktiivi lisa I peatüki 1 a osas osutatud tooteid, vastama nimetatud lisa I peatüki 1 b osas sätestatud miinimumtingimustele;b) mis valmistab ringlusse laskmiseks lisa I peatüki 2 a osas osutatud lisaainetest eelsegusid, vastama nimetatud lisa I peatüki 2 b osas sätestatud miinimumtingimustele;c) mis valmistab ringlusse laskmiseks lisa I peatüki 3 a osas osutatud lisaainetest valmistatud eelsegusid sisaldavat segasööta, vastama nimetatud lisa I peatüki 3 b osas sätestatud miinimumtingimustele;d) mis valmistab ringlusse laskmiseks direktiivi 74/63/EMÜ artikli 3 a lõikes 2 osutatud kõrge ebasoovitavate ainete ja toodete sisaldusega toorainest segasööta, vastama käesoleva direktiivi lisa I peatüki 4. osas sätestatud miinimumtingimustele;e) mis toodab ainult oma ettevõtte vajadusteks segasööta, milles sisaldavates eelsegudes on lisa I peatüki 3 a osas osutatud lisaaineid, vastama lisa I peatüki 3 b osas sätestatud miinimumtingimustele, välja arvatud punktis 7 sätestatud nõuded;f) mis toodab ainult oma ettevõtte vajaduseks segasööta, milles sisalduvas direktiivi 74/63/EMÜ artikli 3a punktis 2 osutatud tooraines on kõrge ebasoovitavate ainete ja toodete määr, vastama lisa I peatüki 4. osas sätestatud miinimumtingimustele, välja arvatud punktis 7 sätestatud nõuded.3. Heakskiit:- tühistatakse, kui ettevõte lõpetab tegevuse või kui selgub, et ettevõte ei vasta enam tema tegevuse suhtes kohaldatavale olulisele tingimusele, ja kui ta ei täida seda tingimust mõistliku aja jooksul,- muudetakse, kui ettevõte on osutanud oma võimelisust muuks tegevuseks kui need, milleks ta algselt on saanud heakskiidu, või mis asendab algselt heakskiidetud tegevused.Artikkel 3Vahendajate heakskiitmine1. Kui ringlusesse lastakse lisaaineid, direktiiviga 82/471/EMÜ hõlmatud tooteid või lisa I peatüki 1 a osas ja 2 a osas osutatud lisaainetest valmistatud eelsegusid, peavad vahendajad saama heakskiidu.Lisa I peatüki 1 b osa või 2 b osa punkti 7 sätteid kohaldatakse vajaduse korral vahendajate suhtes, kes pakendavad, ladustavad või lasevad ringlusse lisaaineid, lisaainetest valmistatud eelsegusid või direktiiviga 82/471/EMÜ hõlmatud tooteid.2. Heakskiit:- tühistatakse, kui ettevõte lõpetab tegevuse või kui selgub, et ettevõte ei vasta enam tema tegevuse suhtes kohaldatavale olulisele tingimusele, ja kui ta ei täida seda tingimust mõistliku aja jooksul,- muudetakse, kui ettevõte on osutanud oma võimelisust muuks tegevuseks kui need, milleks ta algselt on saanud heakskiidu, või mis asendab algselt heakskiidetud tegevused.Artikkel 4Ettevõtete ja vahendajate heakskiitmise kord1. Heakskiitmiseks esitavad artiklis 2 osutatud ettevõtted ja artiklis 3 osutatud vahendajad, mis kavatsevad esimest korda teostada artiklites 2 ja 3 osutatud tegevusi, alates 1. aprillist 1998 taotluse selle liikmesriigi pädevale asutusele, kus nende rajatised asuvad.Liikmesriigid tagavad, et otsus esimeses lõigus nimetatud taotluste kohta tehakse kuue kuu jooksul pärast nende esitamist.2. Ettevõtted ja vahendajad, mis 1. aprillil 1998 teostasid ühte või mitut artiklis 2 või 3 osutatud tegevust, võivad jätkata tegevust kuni tehakse otsus nende heakskiidutaotluste kohta tingimusel, et nad esitavad taotluse enne 1. septembrit 1998.Liikmesriigid teevad otsuse esimeses lõigus osutatud ettevõtete ja vahendajate esitatud heakskiidutaotluste kohta enne 1. aprilli 2001.Artikkel 5Heakskiidetud ettevõtete ja vahendajate registreerimine1. Iga tegevuse puhul kannab pädev asutus enda poolt kooskõlas artiklitega 2 ja 3 heakskiidetud ettevõtted ja vahendajad registrisse eraldi loanumbriga, mille alusel nad identifitseeritakse pärast seda, kui kohapealse kontrolli käigus on kindlaks tehtud, et nad vastavad käesoleva direktiiviga sätestatud tingimustele.Vahendajate puhul, kes tegutsevad üksnes diilerina, hoidmata toodet enda valduses, ei pea liikmesriigid kohapeal kontrollima vastavust lisa I peatüki 1 b osa või 2 b osa punkti 7 tingimustele, eeldusel et sellised vahendajad esitavad pädevale asutusele kinnituse selle kohta, et nad vastavad lisa punkti 6.2 alusel nende tegevuse jaoks sätestatud tingimustele.2. Liikmesriigid ajakohastavad registris ettevõtete ja vahendajate kohta tehtud kanded kooskõlas artikli 2 lõikes 3 ja artikli 3 lõikes 2 osutatud otsustega heakskiidu tühistamise või muutmise kohta.Artikkel 6Heakskiidetud ettevõtete ja vahendajate loetelu avaldamine ja edastamine1. Iga liikmesriik avaldab kooskõlas artiklitega 2 ja 3 heakskiidetud ettevõtete ja vahendajate loetelu esimest korda novembris 2001 ja pärast seda igal aastal hiljemalt 30. novembriks loetelu aasta jooksul tehtud muudatustest ning iga viie aasta tagant koondloetelu.2. Liikmesriigid saadavad enne iga aasta 31. detsembrit komisjonile esimeses lõikes osutatud loetelu.Liikmesriigid saadavad enne iga aasta 31. detsembrit teistele liikmesriikidele artikli 2 lõike 2 punktides a ja b osutatud ettevõtete ja kooskõlas artikli 3 lõikega 1 heakskiidetud vahendajate loetelu.Taotluse korral saadavad liikmesriigid teistele liikmesriikidele artikli 2 lõike 2 punktides c kuni f osutatud ettevõtete täieliku või osalise loetelu.III PEATÜKK ETTEVÕTETE JA VAHENDAJATE REGISTREERIMINEArtikkel 7Ettevõtete registreerimine1. Ettevõte, mis soovib teostada ühte või mitut lõikes 2 osutatud tegevust, peab olema liikmesriigi poolt iga tegevusala osas kooskõlas käesoleva direktiiviga registreeritud.2. Registreerimiseks pädeva asutuse poolt peab ettevõte:a) mis valmistab ringlusse laskmiseks lisaaineid, mille ettenähtud piirmäärad on kehtestatud ja mida ei ole lisa I peatüki 1 a osas, vastama lisa II peatüki c osas sätestatud miinimumtingimustele;b) mis valmistab ringlusse laskmiseks lisa II peatüki a osas osutatud lisaainetest eelsegusid, peab vastama lisa II peatüki c osas sätestatud miinimumtingimustele;c) mis valmistab ringlusse laskmiseks segasööta, mis sisaldab lisa II peatüki b osas osutatud lisaainete eelsegusid või lisa II peatüki a osas osutatud lisaaineid, vastama lisa II peatüki c osas sätestatud miinimumtingimustele;d) mis valmistab ainult oma ettevõtte vajadusteks segasööta, mis sisaldab lisa II peatüki b osas osutatud lisaainete eelsegusid või lisa II peatüki a osas osutatud lisaaineid, vastama lisa II peatüki c osas sätestatud miinimumtingimustele.3. Heakskiidetud ettevõtteid, mis teostavad artikli 2 lõike 2 punktides a, b, c ja e osutatud tegevusi, käsitatakse de facto lõike 2 punktides a, b, c ja d sätestatud tingimustele vastavana.4. Registreerimine:- tühistatakse, kui ettevõte lõpetab tegevuse või kui selgub, et ettevõte ei vasta enam tema tegevuse suhtes kohaldatavale olulisele tingimusele, ja kui ta ei täida seda tingimust mõistliku aja jooksul,- muudetakse, kui ettevõte teatab, et on seotud muu tegevusega kui see, milleks ta algselt registreeriti, või mis asendab algselt registreeritud tegevuse.Artikkel 8Vahendajate registreerimine1. Kui ringlusesse lastakse lisaaineid, mille ettenähtud piirmäär on teistsugune kui lisa I peatüki 1 a osas või lisa II peatüki a osas osutatud, või lisaainete eelsegusid, peavad vahendajad olema registreeritud.Lisa II peatüki c osa punkti 7 sätteid kohaldatakse vastavalt vajadusele vahendajate suhtes, kes pakendavad, ladustavad ja lasevad ringlusesse lisaaineid või nende eelsegusid.2. Kooskõlas artikliga 3 heakskiidetud vahendajaid käsitatakse de facto lõikes 1 sätestatud tingimustele vastavana.3. Registreerimine:- tühistatakse, kui ettevõte lõpetab tegevuse või kui selgub, et ettevõte ei vasta enam tema tegevuse suhtes kohaldatavale olulisele tingimusele, ja kui ta ei täida seda tingimust mõistliku aja jooksul,- muudetakse, kui ettevõte teatab, et on seotud muu tegevusega kui see, milleks ta algselt registreeriti, või mis asendab algselt registreeritud tegevuse.Artikkel 9Ettevõtete ja vahendajate registreerimise kord1. Registreerimiseks esitavad artikli 7 lõikes 2 osutatud ettevõtted ja artikli 8 lõikes 1 osutatud vahendajad alates 1. aprillist 1998 deklaratsiooni selle liikmesriigi pädevale asutusele, kus nad kavatsevad tegutseda.2. Ettevõtted ja vahendajad, kes 1. aprillil 1998 teostasid ühte või mitut vastavalt artiklites 7 ja 8 osutatud tegevust, võivad jätkata oma tegevusi tingimusel, et nad esitavad 1. septembriks 1998 lõikes 1 osutatud kinnituse.Artikkel 10Registreeritud ettevõtete ja vahendajate loetelu1. Iga tegevuse puhul kannab pädev asutus enda poolt kooskõlas artikliga 7 heakskiidetud ettevõtted ja kooskõlas artikliga 8 heakskiidetud vahendajad registrisse eraldi loanumbriga, mille alusel nad identifitseeritakse.2. Liikmesriigid ajakohastavad registris ettevõtete ja vahendajate kohta tehtud kanded kooskõlas artikli 7 lõikes 4 ja artikli 8 lõikes 3 osutatud otsustega registreerimise tühistamise ja muutmise kohta.Artikkel 11Registreeritud ettevõtete ja vahendajate loetelu edastamine1. Enne iga aasta 31. detsembrit saadavad liikmesriigid komisjonile loetelu vastava aasta jooksul kooskõlas artiklitega 7 ja 8 registreeritud ettevõtetest ja vahendajatest ning iga viie aasta tagant koondloetelu.2. Taotluse korral saadavad liikmesriigid teistele liikmesriikidele lõikes 1 osutatud loetelu täielikult või osaliselt.IV PEATÜKK ÜLDSÄTTEDArtikkel 12Lihtsustatud kordKui lisaainet valmistaval ettevõttel on juba luba sama toimeaine valmistamiseks veterinaarravimina direktiivi 81/851/EMÜ [8] artikli 24 tähenduses, ei ole liikmesriigid kohustatud kontrollima, et artikli 2 lõike 2 punktis a sätestatud tingimused ja käesoleva direktiivi lisa I peatüki 1 b osas esitatud tingimused on täidetud, välja arvatud punktides 4, 5, 6.2 ja 7 sätestatud nõuded.Artikkel 13KontrollLiikmesriigid tagavad enda poolt heakskiidetud või registreeritud ettevõtetes või vahendajate tööruumides tehtavate asjakohaste kontrollide abil, et need vastavad käesoleva direktiiviga kehtestatud tingimustele.Artikkel 14TasudNõukogu võtab komisjoni ettepanekul kvalifitseeritud häälteenamusega enne 1. aprilli 1998 vastu ettevõtete ja vahendajate heakskiitmise eest taotlejate poolt makstavate lõivude määrad.Artikkel 15Üksikasjalik kord, lisa muutmine ja import kolmandatest riikidestArtiklis 16 sätestatud korras võetakse vastu:a) enne 1. aprilli 1998 tegutsemiskord kolmandates riikides asuvate ettevõtete heakskiitmiseks vastavalt artiklile 2 ja registreerimiseks vastavalt artiklile 7 ning lisaainete, eelsegude, direktiiviga 82/471/EMÜ hõlmatud toodete, nagu osutatud käesoleva direktiivi lisa I peatüki 1 a osas, või sööda ühenduses ringlusesse laskmiseks, nii et saadud tagatised on samaväärsed ühenduses asuvate ettevõtete puhul saadud tagatistega.See kord hõlmab:- nende kolmandate riikide loetelu koostamist ja ajakohastamist, mis suudavad anda oma ettevõtete kohta samaväärsed tagatised kui liikmesriigid ja suudavad teha artiklis 13 osutatud kontrolle,- nende ettevõtete loetelu koostamist ja ajakohastamist, mis on esimeses taandes osutatud loetelus ning mille puhul kolmandad riigid on leidnud, et need täidavad käesolevas direktiivis sätestatud tingimused,- komisjoni ja liikmesriikide ekspertidele võimalust teha vajaduse korral kohapealseid kontrolle. Selliseid kontrolle tehakse ühenduse nimel ja ühendus kannab ka asjaomased kulud;b) käesoleva direktiivi rakendamise meetmeid, eelkõige registri vormi ja loanumbreid;c) lisadesse tehtavaid muudatusi.Artikkel 16Alaline söödakomiteeKomisjoni abistab otsusega 70/372/EMÜ moodustatud alaline söödakomitee, edaspidi "komitee".Komisjoni esindaja esitab komiteele võetavate meetmete eelnõu. Tähtaja jooksul, mille määrab eesistuja lähtuvalt küsimuse kiireloomulisusest, esitab komitee eelnõu kohta arvamuse. Arvamus esitatakse sellise häälteenamusega, nagu on sätestatud asutamislepingu artikli 148 lõikes 2 nõukogu otsuste vastuvõtmiseks komisjoni ettepaneku põhjal. Liikmesriikide esindajate hääli komitees arvestatakse nimetatud artiklis sätestatud viisil. Eesistuja ei hääleta.Kui meetmed on komitee arvamusega kooskõlas, võtab komisjon need vastu. Kui kavandatavad meetmed ei ole komitee arvamusega kooskõlas või kui komitee ei esita arvamust, esitab komisjon võetavate meetmete kohta viivitamata ettepaneku nõukogule. Nõukogu teeb otsuse kvalifitseeritud häälteenamusega.Kui nõukogu ei ole kolme kuu jooksul alates ettepaneku saamisest otsust teinud, võtab komisjon ettepandud meetmed vastu, juhul kui nõukogu ei ole lihthäälteenamusega olnud mainitud meetmete vastu.V PEATÜKK ÕIGUSAKTIDE KOHANDAMINEArtikkel 17Direktiivi 70/524/EMÜ muutmineDirektiivi 70/524/EMÜ artikli 13 lõige 1 asendatakse järgmisega:"Artikkel 131. Liikmesriigid nõuavad, et käesoleva direktiiviga hõlmatud lisaaineid, nendest valmistatud eelsegusid nende töötlemiseks segasöödaks ja nimetatud eelsegusid sisaldavat segasööta võivad ringlusse lasta või kasutada üksnes ettevõtted või vahendajad, kes vastavad nõukogu 22. detsembri 1995. aasta direktiivis 95/69/EÜ (millega nähakse ette loomatoidusektoris tegutsevate ettevõtete ja vahendajate heakskiitmise ja registreerimise tingimused ja kord) [9] sätestatud tingimustele."Artikkel 18Direktiivi 74/63/EMÜ muutmineDirektiivi 74/63/EMÜ artikli 3a lõike 2 punkt a asendatakse järgmisega:"a) see on ettenähtud kasutamiseks ettevõtetele, mis vastavad nõukogu 22. detsembri 1995. aasta direktiivi 95/69/EÜ (millega nähakse ette loomatoidusektoris tegutsevate ettevõtete ja vahendajate heakskiitmise ja registreerimise tingimused ja kord) [10] tingimustele."Artikkel 19Direktiivi 79/373/EMÜ muutmineNõukogu 2. aprilli 1979. aasta direktiivi 79/373/EMÜ [11] (segasööda turustamise kohta) artikli 5 lõikele 1 lisatakse järgmine lõik:"k) ettevõttele kooskõlas nõukogu 22. detsembri 1995. aasta direktiiviga 95/69/EÜ (millega nähakse ette loomatoidusektoris tegutsevate ettevõtete ja vahendajate heakskiitmise ja registreerimise tingimused ja kord) [*] EÜT L 332, 30.12.1995, lk 15. määratud loa number."Artikkel 20Direktiivi 82/471/EMÜ muutmineDirektiivi 82/471/EMÜ muudetakse järgmiselt.1) Artiklisse 3 lisatakse järgmine lõik:"3. Liikmesriigid nõuavad, et nõukogu 22. detsembri 1995. aasta direktiivi 95/69/EÜ (milles nähakse ette loomatoidusektoris tegutsevate ettevõtete ja vahendajate heakskiitmise ja registreerimise tingimused ja kord) [*] EÜT L 332, 30.12.1995, lk 15. I peatüki 1 a osas osutatud tooteid võivad ringlusesse lasta ainult need ettevõtted või vahendajad, mis vastavad nimetatud direktiivi artiklites 2 või 3 kehtestatud tingimustele."2) Lisas lisatakse käesoleva direktiivi I peatüki 1 a osas osutatud toodete puhul 7. veergu ("erisätted") viimaseks taandeks toote pakendit, konteinerit või sellele kinnitatud silti käsitlevate üksikasjade juurde mõiste "loanumber".VI PEATÜKK LÕPPSÄTTEDArtikkel 211. Liikmesriigid võtavad käesoleva direktiivi järgimiseks vajalikud õigusnormid vastu hiljemalt 1. aprilliks 1998. Nad teatavad sellest viivitamata komisjonile. Võetud meetmeid kohaldatakse alates 1. aprillist 1998.Kui liikmesriigid need meetmed vastu võtavad, lisavad nad meetmetesse või meetmete ametliku avaldamise korral nende juurde viite käesolevale direktiivile. Viitamise vormi kehtestavad liikmesriigid.2. Liikmesriigid edastavad komisjonile nende poolt käesoleva direktiiviga reguleeritavas valdkonnas vastuvõetud põhiliste riiklike õigusnormide teksti.Artikkel 22Käesolev direktiiv jõustub 20. päeval pärast selle avaldamist Euroopa Ühenduste Teatajas.Artikkel 23Käesolev direktiiv on adresseeritud liikmesriikidele.Brüssel, 22. detsember 1995Nõukogu nimeleesistujaL. Atienza Serna[1] EÜT C 348, 28.12.1983, lk 18.[2] EÜT C 91, 28.3.1994, lk 296.[3] EÜT C 148, 30.5.1994, lk 21.[4] EÜT L 270, 14.12.1970, lk 1. Direktiivi on viimati muudetud komisjoni direktiiviga 95/37/EÜ (EÜT L 172, 22.7.1995, lk 21).[5] EÜT L 38, 11.2.1974, lk 31. Direktiivi on viimati muudetud komisjoni direktiiviga 94/16/EÜ (EÜT L 104, 23.4.1994, lk 32).[6] EÜT L 213, 21.7.1982, lk 8. Direktiivi on viimati muudetud komisjoni direktiiviga 95/33/EÜ (EÜT L 167, 18.7.1995, lk 17).[7] EÜT L 170, 3.8.1970, lk 1.[8] EÜT L 317, 6.11.1981, lk 16. Direktiivi on viimati muudetud komisjoni direktiiviga 93/40/EMÜ (EÜT L 214, 24.8.1993, lk 31).[9] EÜT L 332, 30.12.1995, lk 15.[10] EÜT L 332, 30.12.1995, lk 15.[11] EÜT L 86, 6.4.1979, lk 30. Direktiivi on viimati muudetud direktiiviga 93/74/EMÜ (EÜT L 237, 22.9.1993, lk 23).--------------------------------------------------LISAI PEATÜKK Miinimumtingimused artiklites 2 ja 3 osutatud (heakskiitmist taotlevatele) ettevõtetele ja vahendajateleI PEATÜKI 1 a osaDirektiiviga 82/471/EMÜ hõlmatud lisaained ja tooted ("tooted"), millele on osutatud käesoleva direktiivi artikli 2 lõike 2 punktis a ning artikli 3 lõikes 1Lisaained—Antibiootikumid | kõik rühma lisaained |—Koktsidiostaatikumid ja muud meditsiinilised ained | kõik rühma lisaained |—Kasvustimulaatorid | kõik rühma lisaained |—Vitamiinid, provitamiinid ja samalaadse mõjuga keemiliselt täpselt määratletud ained | kõik rühma lisaained |—Mikroelemendid | kõik rühma lisaained |—Ensüümid | kõik rühma lisaained |—Mikroorganismid | kõik rühma lisaained |—Karotinoidid ja ksantofüllid | kõik rühma lisaained |—Antioksüdatiivse toimega ained | ainult ained, millele on määratud piirmäär |Direktiiviga 82/471/EMÜ hõlmatud tooted—Proteiinid, mis on saadud bakterite, pärmide, vetikate, alamate seente rühma kuuluvatest mikroorganismidest | kõik rühma tooted (v.a alarühm 1.2.1) |—Kääritamisel saadud aminohapete ühendtooted | kõik rühma tooted |—Aminohapped ja nende soolad | kõik rühma tooted |—Hüdroksüanaloogid | kõik rühma tooted |I PEATÜKI 1 b osaMiinimumtingimused, mida peavad täitma artikli 2 lõike 2 punktis a osutatud ettevõtted ja artikli 3 lõikes 1 osutatud vahendajad (I peatüki 1 a osas osutatud "tooted")1. Rajatised ja vahendidRajatised ja tootmisvahendid peavad asuma, olema kavandatud, ehitatud ja hooldatud nii, et see sobiks asjaomaste "toodete" valmistamiseks. Rajatiste ja vahendite paigutus, ehitus ja töö peab olema korraldatud nii, et eksimise oht oleks minimaalne ning et oleks võimalik saastamise, ristsaastumise ja toodete kvaliteeti kahjustavate muude mõjude vältimiseks neid tõhusalt puhastada ja hooldada. Toodete kvaliteedi seisukohast oluliste tootmisoperatsioonide käigus kasutatavad rajatised ja vahendid peavad valmistaja poolt toodete tootmiseks eelnevalt kirjalikult kehtestatud korra kohaselt läbima asjakohased ning regulaarsed kontrollid.2. PersonalTootjal peab olema piisavalt asjaomaste "toodete" valmistamiseks vajalike oskuste ja erialase ettevalmistusega töötajaid. Kontrolli eest vastutavate pädevate asutuste jaoks tuleb koostada ja kättesaadavaks teha organisatsiooni skeem, milles on esitatud järelevalvepersonali erialane ettevalmistus (diplomid, töökogemus) ja kohustused. Kõiki töötajaid tuleb nende kohustustest, vastutusest ja volitustest, eriti nende muutmise korral, kirjalikult teavitada nii, et saavutatakse asjaomaste "toodete" soovitud kvaliteet.3. TootmineTuleb määrata tootmise eest vastutav isik, kellel on vajalik kvalifikatsioon.Tootja peab tagama, et erinevad tootmisetapid teostatakse eelnevalt kehtestatud kirjaliku korra ning juhiste alusel, mille eesmärgiks on tootmisprotsessi kriitiliste etappide määratlemine, kontrollimine ja läbiviimine.Ristsaastumise ja vigade vältimiseks tuleb võtta tehnilised ja organisatsioonilised meetmed. Tootmise käigus kontrollide tegemiseks peavad olema piisavad ja asjakohased vahendid.4. KvaliteedikontrollTuleb määrata kvaliteedikontrolli eest vastutav isik, kellel on vajalik kvalifikatsioon.Tootjal peab olema võimalik kasutada kvaliteedikontrolli laborit, millel on piisavalt töötajaid ja vahendeid, et tagada ja kontrollida enne asjaomaste "toodete" ringlusesse laskmist nende vastavust tootja määratletud nõuetele ja vastavust direktiivi 70/524/EMÜ või direktiivi 82/741/EMÜ sätetele. Lubatud on kasutada välislaborit.Tuleb kirjalikult koostada ja rakendada kvaliteedikontrollikava, mis hõlmab eelkõige tootmisprotsessi kriitiliste kohtade kontrollimist, proovivõtu meetodeid ja proovivõtu sagedust, analüüsimeetodeid ja analüüside sagedust, tooraine, toimeainete, kandeainete ja "toodete" vastavust määratlustele ning mittevastavusega kaasnevaid sanktsioone.Toimeainete ja ringlusesse lastava "toote" partiide ja jätkuva tootmise korral toodangu iga määratletud osa proove tuleb võtta piisavas koguses tootja poolt varem kehtestatud korras ja säilitada need jälgitavuse tagamiseks. Proovid tuleb tuvastamise lihtsustamiseks pitseerida ja märgistada; need tuleb ladustada nii, et proovi koostis või muud omadused ei muutuks tavapärasest erinevaks. Proovid peavad olema pädeva asutuse käsutuses vähemalt valmistoote garantiitähtaja lõpuni.5. LadustamineMääratlusele vastavad ja mittevastavad toorained, toimeained, kandeained ja "tooted" tuleb ladustada sobivates mahutites kohtades, mis on kavandatud, kohandatud või hooldatud heade ladustamistingimuste tagamiseks ja kuhu on juurdepääs ainult tootja volitatud isikutel.Proovid tuleb ladustada selliselt, et neid oleks lihtne tuvastada ja et eespool nimetatud erinevad tooted ja meditsiinilised ained ei läheks segi ega tekiks ristsaastumist. Lisaained tuleb pakendada ja märgistada eelkõige kooskõlas direktiivi 70/524/EMÜ sätetega. Direktiiviga 82/471/EMÜ hõlmatud tooted tuleb märgistada kooskõlas nimetatud direktiivi sätetega.6. Dokumentatsioon6.1. Tootmisprotsessi ja kontrolliga seotud dokumentatsioonTootjal peab olema dokumentatsioonisüsteem, millega on võimalik määratleda ja tagada tootmisprotsessi kriitiliste etappide läbiviimine ning kehtestada ja rakendada kvaliteedikontrollikava. Tootja peab säilitama asjakohaste kontrollide tulemused. Nimetatud dokumente tuleb säilitada nii, et iga ringlusse lastud "toote" partii tootmisprotsessi käiku oleks võimalik jälgida ja et kaebuste korral oleks võimalik kindlaks määrata vastutus.6.2. RegisterTootja peab tootmisprotsessi jälgitavuse tagamiseks säilitama järgmised andmed:a) lisaainete register:- toodetud lisaainete laad ja kogus, vastavad valmistamiskuupäevad ja vajaduse korral partii number või jätkuva tootmise korral määratletud toodangu osa number ning vahendajate või valmistajate nimed ja aadressid, kellele lisaained on tarnitud,- tarnitud lisaainete laad ja kogus ning vajaduse korral partii number või jätkuva tootmise korral määratletud toodangu osa number;b) direktiiviga 82/471/EMÜ hõlmatud toodete register:- valmistatud toodete laad ja kogus, vastavad valmistamiskuupäevad ning vajaduse korral partii number või jätkuva tootmise korral määratletud toodangu osa number,- nende vahendajate või kasutajate (tootjate või loomakasvatajate) nimed ja aadressid, kellele need tooted on tarnitud, koos märkega tarnitud toodete laadi ja koguse kohta ning vajaduse korral partii number või jätkuva tootmise korral määratletud toodangu osa number.7. Artikli 3 lõikes 1 osutatud vahendajadKui tootja tarnib lisaaineid isikule, kes ei ole tootja, või direktiivis 82/471/EMÜ osutatud tooteid isikule, kes ei ole kasutaja (tootja või loomakasvataja), on see isik või neid tooteid pakendav, ladustav või ringlusse laskev vahendaja samuti seotud punktides 4, 5, 6.2 ja 8 sätestatud kohustustega ning pakkimise puhul punktis 3 sätestatud kohustustega.8. Kaebused ja toodete kõrvaldamine ringlusestTootja või vahendaja, kes laseb oma nime all toote ringlusesse, peab seadma sisse kaebuste registreerimise ja läbivaatamise süsteemi.Vajaduse korral peab tal olema võimalik võtta kasutusele süsteem, mille abil tooted viivitamata ringlusest kõrvaldada. Tootja peab kirjalikult määratlema iga ringlusest kõrvaldatud toote sihtkoha ning enne tagasi ringlusse laskmist peavad nimetatud tooted uuesti läbima kvaliteedikontrolli.I PEATÜKI 2 a osaArtikli 2 lõike 2 punktis b ja artikli 3 lõikes 1 osutatud lisaained—Antibiootikumid | kõik rühma lisaained |—Koktsidiostaatikumid ja muud meditsiinilised ained | kõik rühma lisaained |—Kasvustimulaatorid | kõik rühma lisaained |—Vitamiinid, provitamiinid ja samalaadse mõjuga keemiliselt täpselt määratletud ained | A ja D |—Mikroelemendid | Cu ja Se |I PEATÜKI 2 b osaMiinimumtingimused, mida peavad täitma artikli 2 lõike 2 punktis b osutatud ettevõtted ja artikli 3 lõikes 1 osutatud vahendajad (I peatüki 2 a osas osutatud lisaainetest valmistatud eelsegud)1. Rajatised ja vahendidRajatised ja tootmisvahendid peavad asuma, olema kavandatud, ehitatud ja hooldatud nii, et see sobiks asjaomaste eelsegude valmistamiseks. Rajatiste ja vahendite paigutus, ehitus ja töö peab olema korraldatud nii, et eksimise oht oleks minimaalne ning et oleks võimalik saastamise, ristsaastumise ja toodete kvaliteeti kahjustavate muude mõjude vältimiseks neid tõhusalt puhastada ja hooldada. Toodete kvaliteedi seisukohast oluliste operatsioonide käigus kasutatavad rajatised ja vahendid peavad valmistaja poolt toodete tootmiseks eelnevalt kirjalikult kehtestatud korra kohaselt läbima asjakohased regulaarsed kontrollid.Tuleb võtta ennetusmeetmed, et vältida maksimaalselt kahjulikke organisme, ja vajaduse korral võtta kasutusele ka kontrollikava.2. PersonalTootjal peab olema piisavalt asjaomaste eelsegude valmistamiseks vajalike oskuste ja erialase ettevalmistusega töötajaid. Kontrolli eest vastutavate pädevate asutuste jaoks tuleb koostada ja kättesaadavaks teha organisatsiooni skeem, milles on toodud järelevalvepersonali erialane ettevalmistus (diplomid, töökogemus) ja kohustused. Kõiki töötajaid tuleb nende kohustustest, vastutusest ja volitustest eriti nende muutmise korral kirjalikult teavitada nii, et saavutatakse asjaomaste eelsegude soovitud kvaliteet.3. TootmineTuleb määrata tootmise eest vastutav isik, kellel on vajalik kvalifikatsioon.Tootja peab tagama, et erinevad tootmisetapid teostatakse eelnevalt kehtestatud kirjaliku korra ning juhiste alusel, mille eesmärgiks on tootmisprotsessi kriitiliste etappide määratlemine, kontrollimine ja läbiviimine, näiteks lisaaine lisamine eelsegusse, tootmise ajaline järjestus, mõõtmis- ja kaalumisvahendid, segur ja tagasijooksud, nii et saavutatakse asjaomaste eelsegude soovitud kvaliteet vastavalt direktiivi 70/524/EMÜ sätetele.Ristsaastumise ja vigade vältimiseks tuleb võtta tehnilised ja organisatsioonilised meetmed.4. KvaliteedikontrollTuleb määrata kvaliteedikontrolli eest vastutav isik, kellel on vajalik kvalifikatsioon.Tootjal peab olema võimalik kasutada kvaliteedikontrolli laborit, millel on piisavalt töötajaid ja vahendeid, et tagada ja kontrollida, et asjaomased eelsegud vastavad tootja määratletud nõuetele, ning mis tagab ja kontrollib eelkõige eelsegudes sisalduvate lisaainete laadi, sisaldust, homogeensust ja stabiilsust ning tagab võimalikult madala ristsaastuvuse taseme. Lubatud on kasutada välislaborit.Tuleb kirjalikult koostada ja rakendada kvaliteedikontrollikava, mis hõlmab eelkõige tootmisprotsessi kriitiliste etappide kontrollimist, proovivõtu meetodeid ja proovivõtu sagedust, analüüsimeetodeid ja analüüside sagedust, kandeainete, lisaainete ja eelsegude ("toodete") vastavust määratlustele ja mittevastavusega kaasnevaid sanktsioone.Ringlusesse lastava eelsegu partiide proove tuleb võtta piisavas koguses ja tootja poolt varem kehtestatud korras ja need tuleb jälgitavuse tagamiseks säilitada. Proovid tuleb tuvastamise lihtsustamiseks pitseerida ja märgistada; need tuleb ladustada nii, et proovi koostis või muud omadused ei muutuks tavapärasest. Proovid peavad olema pädeva asutuse käsutuses vähemalt eelsegu garantiitähtaja lõpuni.5. LadustamineMääratlustele vastavad ja mittevastavad "tooted" tuleb ladustada sobivates mahutites kohtades, mis on kavandatud, kohandatud või hooldatud heade ladustamistingimuste tagamiseks ja kuhu on juurdepääs ainult tootja poolt volitatud isikutel.Tuleb võtta ennetusmeetmed, et vältida maksimaalselt kahjulikke organisme ja vajaduse korral võtta kasutusele ka kontrollikava.Tooted tuleb ladustada selliselt, et neid oleks lihtne tuvastada ja et erinevad tooted ja meditsiinilised ained ei läheks segi ega tekiks ristsaastumist. Eelsegud tuleb pakkida ja märgistada vastavalt direktiivi 70/524/EMÜ sätetele.6. Dokumentatsioon6.1. Tootmisprotsessi ja kontrolliga seotud dokumentatsioonTootjal peab olema dokumentatsioonisüsteem, millega on võimalik määratleda ja tagada tootmisprotsessi kriitiliste etappide läbiviimine ning kehtestada ja rakendada kvaliteedikontrollikava. Tootja peab säilitama asjakohaste kontrollide tulemused. Nimetatud dokumente tuleb säilitada nii, et iga ringlusse lastud eelsegu partii tootmisprotsessi käiku oleks võimalik tuvastada ja et kaebuste korral oleks võimalik kindlaks määrata vastutus.6.2. Eelsegude registerTootja peab tootmisprotsessi jälgitavuse tagamiseks säilitama järgmised andmed:- lisaainete tootjate või vahendajate nimed ja aadressid, kasutatud lisaainete laad ja kogus ning vajaduse korral partii number või jätkuva tootmise korral tootmise määratletud osa number,- eelsegu valmistamise kuupäev, vajaduse korral partii number,- nende segasööda vahendajate või valmistajate nimed ja aadressid, kellele eelsegud on tarnitud, tarnimiskuupäev, tarnitud eelsegu laad ja kogus ning vajaduse korral partii number.7. Artikli 3 lõikes 1 osutatud vahendajadKui tootja tarnib eelsegusid isikule, kes ei ole segasööda tootja, on see isik või neid tooteid pakendav, ladustav või ringlusse laskev vahendaja samuti seotud punktides 4, 5, 6.2 ja 8 sätestatud kohustustega ning pakkimise puhul punktis 3 sätestatud kohustustega.8. Kaebused ja toodete kõrvaldamine ringlusestTootja või vahendaja, kes laseb oma nime all toote ringlusesse, peab seadma sisse kaebuste registreerimise ja läbivaatamise süsteemi. Vajaduse korral peab tal olema võimalik võtta kasutusele süsteem, mille abil tooted viivitamata ringlusest kõrvaldada. Tootja peab kirjalikult määratlema iga ringlusest kõrvaldatud toote sihtkoha ning enne tagasi ringlusse laskmist peavad nimetatud tooted uuesti läbima kvaliteedikontrolli.I PEATÜKI 3 a osaArtikli 2 lõike 2 punktides c ja e osutatud lisaained—Antibiootikumid | kõik rühma lisaained |—Koktsidiostaatikumid ja muud meditsiinilised ained | kõik rühma lisaained |—Kasvustimulaatorid | kõik rühma lisaained |I PEATÜKI 3 b osaMiinimumtingimused, mida peavad täitma artikli 2 lõike 2 punktides c ja e osutatud ettevõtted (segasööt, mis sisaldab I peatüki 3 a osas osutatud lisaainetest valmistatud eelsegusid)1. Rajatised ja vahendidRajatised ja tootmisvahendid peavad asuma, olema kavandatud, ehitatud ja hooldatud nii, et see sobiks eelsegusid sisaldava segasööda tootmiseks. Rajatiste ja vahendite paigutus, ehitus ja töö peab olema korraldatud nii, et eksimise oht oleks minimaalne ning et saastamise, ristsaastumise ja muude toodete kvaliteeti kahjustavate mõjude vältimiseks oleks neid võimalik tõhusalt puhastada ja hooldada.Toodete kvaliteedi seisukohast oluliste tootmisoperatsioonide käigus kasutatavad rajatised ja vahendid peavad kooskõlas tootja poolt toodete tootmiseks eelnevalt kirjalikult kehtestatud korraga läbima asjakohased ning regulaarsed kontrollid või kui tootja toodab ainult enda vajadusteks, peab need kehtestama pädev väline isik, kes tegutseb tootja taotlusel ja vastutusel. Tuleb võtta ennetavad meetmed, et vältida maksimaalselt kahjulikke organisme, ja vajaduse korral võtta kasutusele kontrollikava.2. PersonalTootjal peab olema piisavalt eelsegusid sisaldava segasööda valmistamiseks vajalike oskuste ja erialase ettevalmistusega töötajaid. Kontrolli eest vastutavate pädevate asutuste jaoks – vajaduse korral juhul, kui tootja toodab ainult enda vajadusteks – tuleb koostada ja kättesaadavaks teha organisatsiooni skeem, milles on esitatud järelevalvetöötajate erialane ettevalmistus (diplomid, töökogemus) ja kohustused. Kõiki töötajaid tuleb nende kohustustest, vastutusest ja volitustest eriti nende muutmise korral kirjalikult teavitada nii, et saavutatakse eelsegusid sisaldava segasööda soovitud kvaliteet.3. TootmineTuleb määrata tootmise eest vastutav isik, kellel on vajalik kvalifikatsioon ja kes võib juhul, kui tootja toodab ainult enda vajadusteks, vajaduse korral olla väline isik, kes tegutseb tootja taotlusel ja vastutusel.Tootja peab tagama, et erinevad tootmisetapid teostatakse eelnevalt kirjalikult kehtestatud korra ning juhiste alusel, mille eesmärgiks on tootmisprotsessi kriitiliste etappide määratlemine, kontrollimine ja läbiviimine, näiteks eelsegu lisamine söödasse, tootmise ajaline järjestus, mõõtmis- ja kaalumisvahendid, segur ja tagasijooksud, nii et saavutatakse segasööda soovitud kvaliteet vastavalt direktiivi 79/373/EMÜ sätetele.Ristsaastumise ja vigade vältimiseks võetakse tehnilised ja organisatsioonilised meetmed.4. KvaliteedikontrollTuleb määrata kvaliteedikontrolli eest vastutav isik, kellel on vajalik kvalifikatsioon ja kes võib juhul, kui tootja toodab ainult enda vajadusteks, vajaduse korral olla väline isik, kes tegutseb tootja taotlusel ja vastutusel.Tootjal peab olema võimalik kasutada kvaliteedikontrolli laborit, millel on piisavalt töötajaid ja vahendeid, et tagada ja kontrollida, et eelsegusid sisaldav segasööt vastab tootja määratletud nõuetele, ning mis tagab ja kontrollib eelkõige segasöödas sisalduvate lisaainete laadi, sisaldust, homogeensust ning tagab võimalikult madala ristsaastuvuse taseme ja ringlusesse lastava sööda puhul analüütiliste koostisosade sisalduse (direktiiv 79/373/EMÜ). Lubatud on kasutada välislaborit.Tuleb koostada ja rakendada kirjalik kvaliteedikontrollikava, mis hõlmab eelkõige tootmisprotsessi kriitiliste etappide kontrollimist, proovivõtu meetodeid ja proovivõtu sagedust, analüüsimeetodeid ja analüüside sagedust, toorainete, eelsegude ja segasööda "toodete" vastavust määratlustele ja mittevastavusega kaasnevaid sanktsioone.Eelsegude iga partii ja jätkuva tootmise korral tootmise iga määratletud osa proove tuleb võtta piisavas koguses tootja poolt varem sätestatud korras ja säilitada need jälgitavuse tagamiseks, kui need lastakse ringlusesse, või kui toodetakse ainult tootja enda vajadusteks, tuleb proove võtta regulaarselt. Proovid tuleb tuvastamise lihtsustamiseks pitseerida ja märgistada; need tuleb ladustada nii, et proovi koostis ega muud omadused ei muutuks tavapärasest erinevaks. Proovid peavad olema pädeva asutuse käsutuses asjakohase ajavahemiku jooksul.5. LadustamineMääratlusele vastavad ja mittevastavad "tooted" tuleb ladustada sobivates mahutites kohtades, mis on ehitatud, kohandatud või hooldatud heade ladustamistingimuste tagamiseks ja kuhu on juurdepääs ainult tootja volitatud isikutel.Tuleb võtta ennetavad meetmed, et vältida maksimaalselt kahjulikke organisme ja vajaduse korral võtta kasutusele kontrollikava.Tooted tuleb ladustada selliselt, et neid oleks lihtne tuvastada ja et eespool nimetatud erinevad tooted ja meditsiinilised ained või kõrge ebasoovitavate ainete ja toodete määraga toorained või lisaained ei läheks segi ega tekitaks ristsaastumist. Ringlusse laskmiseks ettenähtud segasööt peab vastama direktiivi 79/373/EMÜ sätetele.6. Dokumentatsioon6.1. Tootmisprotsessi ja kontrolliga seotud dokumentatsioonTootjal peab olema dokumentatsioonisüsteem, millega on võimalik määratleda ja tagada tootmisprotsessi kriitiliste etappide läbiviimine ning kehtestada ja rakendada kvaliteedikontrollikava. Tootja peab säilitama asjakohaste kontrollide tulemused. Nimetatud dokumente tuleb säilitada nii, et iga toodetud partii tootmisprotsessi käiku oleks võimalik jälgida ja partii ringlusse laskmisel kaebuste korral oleks võimalik kindlaks määrata vastutus.6.2. Segasöötade registerTootja peab tootmisprotsessi jälgitavuse tagamiseks säilitama järgmised andmed:- eelsegude valmistajate või vahendajate nimed ja aadressid, vajaduse korral partii number ning kasutatud eelsegu laad ja kogus,- valmistatud sööda laad ja kogus koos valmistamiskuupäevaga.7. Kaebused ja toodete kõrvaldamine ringlusestTootja peab sisse seadma kaebuste registreerimise ja läbivaatamise süsteemi.Vajaduse korral peab tal olema võimalik võtta kasutusele süsteem, mille abil tooted viivitamata ringlusest kõrvaldada. Tootja peab kirjalikult määratlema iga ringlusest kõrvaldatud toote sihtkoha ning enne tagasi ringlusesse laskmist peavad nimetatud tooted uuesti läbima kvaliteedikontrolli.I PEATÜKI 4. osaMiinimumtingimused, mida peavad täitma artikli 2 lõike 2 punktides d ja e osutatud ettevõtted (segasööt, mis on saadud kõrge ebasoovitavate ainete ja toodete sisaldusega toorainest ("asjaomane tooraine"))1. Rajatised ja vahendidRajatised ja tootmisvahendid peavad asuma, olema kavandatud, ehitatud ja hooldatud nii, et see sobiks "asjaomasest toorainest" segasööda tootmiseks. Rajatiste ja vahendite paigutus, ehitus ja töö peab olema korraldatud nii, et eksimise oht oleks minimaalne ning et oleks võimalik saastamise, ristsaastumise ja muude toodete kvaliteeti kahjustavate mõjude maksimaalseks vältimiseks neid tõhusalt puhastada ja hooldada. Toodete kvaliteedi seisukohast oluliste tootmisoperatsioonide käigus kasutatavad rajatised ja vahendid peavad tootja poolt toodete tootmiseks eelnevalt kirjalikult kehtestatud korras läbima asjakohased ning regulaarsed kontrollid või kui toodetakse ainult tootja enda vajadusteks, peab need kehtestama pädev väline isik, kes tegutseb tootja taotlusel ja vastutusel.Tuleb võtta ennetavad meetmed, et vältida maksimaalselt kahjulikke organisme ja vajaduse korral võtta kasutusele ka kontrollikava.2. PersonalTootjal peab olema piisavalt "asjaomasest toorainest" segasööda valmistamiseks vajalike oskuste ja erialase ettevalmistusega töötajaid. Kontrolli eest vastutavate pädevate asutuste jaoks – vajaduse korral juhul, kui tootja toodab ainult enda vajadusteks – tuleb koostada ja kättesaadavaks teha organisatsiooni skeem, milles on esitatud järelevalvepersonali erialane ettevalmistus (kutsetunnistused, töökogemus) ja kohustused. Kõiki töötajaid tuleb nende kohustustest, vastutusest ja volitustest, eriti nende muutmise korral, kirjalikult teavitada nii, et saavutatakse "asjaomasest toorainest" saadud segasööda soovitud kvaliteet.3. TootmineTuleb määrata tootmise eest vastutav isik, kellel on vajalik kvalifikatsioon ja kes võib juhul, kui tootja toodab ainult enda vajadusteks, vajaduse korral olla väline isik, kes tegutseb tootja taotlusel ja vastutusel.Tootja peab tagama, et erinevad tootmisetapid teostatakse eelnevalt kirjalikult kehtestatud korra ning juhiste alusel, mille eesmärgiks on tootmisprotsessi kriitiliste etappide määratlemine, kontrollimine ja läbiviimine, näiteks "asjaomase tooraine" lisamine söödasse, tootmise ajaline järjestus, mõõtmis- ja kaalumisvahendid, segur ja tagasijooksud, nii et saavutatakse segasööda soovitud kvaliteet vastavalt direktiivi 79/373/EMÜ sätetele.Ristsaastumise ja vigade maksimaalseks vältimiseks võetakse tehnilised ja organisatsioonilised meetmed.4. KvaliteedikontrollTuleb määrata kvaliteedikontrolli eest vastutav isik, kellel on vajalik kvalifikatsioon ja kes võib juhul, kui tootja toodab ainult enda vajadusteks, vajaduse korral olla väline isik, kes tegutseb tootja taotlusel ja vastutusel.Tootjal peab olema võimalik kasutada kvaliteedikontrolli laborit, millel on piisavalt töötajaid ja vahendeid, et tagada ja kontrollida, et segasööt vastab tootja määratlusele, ning mis tagab ja kontrollib eelkõige segasöödas sisalduvate ebasoovitavate ainete ja toodete laadi, sisaldust, homogeensust ning tagab võimalikult madala ristsaastuvuse taseme ning vastavuse direktiivis 74/63/EMÜ ebasoovitavate ainete ja toodete suhtes kehtestatud maksimummääradele ja ringlusse lastava sööda puhul analüütiliste koostisosade sisalduse (direktiiv 79/373/EMÜ). Lubatud on kasutada välislaborit.Koostatakse ja viiakse ellu kirjalik kvaliteedikontrollikava, mis hõlmab eelkõige tootmisprotsessi kriitiliste etappide kontrollimist, proovivõtu meetodeid ja proovivõtu sagedust, analüüsimeetodeid ja analüüside sagedust, toorainete, kaasa arvatud kõrge ebasoovitavate ainete ja toodete määraga toorainete ja segasööda vastavust määratlusele ning mittevastavusega kaasnevaid sanktsioone.Eelsegude iga partii ja jätkuva tootmise korral tootmise iga määratletud osa proove tuleb võtta piisavas koguses tootja poolt varem sätestatud korras ja säilitada need jälgitavuse tagamiseks, kui need lastakse ringlusesse, või kui toodetakse ainult tootja enda vajadusteks, tuleb proove võtta regulaarselt. Proovid tuleb tuvastamise lihtsustamiseks pitseerida ja märgistada; need tuleb ladustada nii, et proovi koostis ega muud omadused ei muutuks tavapärasest erinevaks. Proovid peavad olema pädeva asutuse käsutuses sööda kasutamiseks ettenähtud asjakohase ajavahemiku jooksul.5. LadustamineMääratlusele vastavad ja mittevastavad toorained, eelkõige kõrge ebasoovitavate ainete ja toodete sisaldusega toorained, ja sööt tuleb ladustada sobivates mahutites kohtades, mis on ehitatud, kohandatud või hooldatud heade ladustamistingimuste tagamiseks.Tuleb võtta ennetavaid meetmeid, et vältida maksimaalselt kahjulikke organisme ja vajaduse korral võtta kasutusele ka kontrollikava.Proovid tuleb ladustada selliselt, et neid oleks lihtne tuvastada ja et eespool nimetatud erinevad tooted ei läheks segi ega tekiks ristsaastumist meditsiiniliste ainete, meditsiinilise sööda, lisaainete või lisaainetest valmistatud eelsegudega. Ringlusesse laskmiseks ettenähtud segasööt peab vastama direktiivi 79/373/EMÜ sätetele.6. Dokumentatsioon6.1. Tootmisprotsessi ja kontrolliga seotud dokumentatsioonTootjal peab olema dokumentatsioonisüsteem, millega on võimalik määratleda ja tagada tootmisprotsessi kriitiliste etappide läbiviimine ning kehtestada ja rakendada kvaliteedikontrollikava. Tootja peab eelkõige säilitama asjakohaste kontrollide tulemused. Nimetatud dokumente tuleb säilitada nii, et iga toodetud partii tootmisprotsessi käiku oleks võimalik jälgida ja partii ringlusse laskmisel kaebuste korral oleks võimalik kindlaks määrata vastutus.6.2. Segasöötade registerTootja peab tootmisprotsessi jälgitavuse tagamiseks säilitama järgmised andmed:- kõrge ebasoovitavate ainete ja toodete määraga toorainega varustajate nimed ja aadressid ja- ebasoovitavate ainete ja toodete laad ja määr, tarnimiskuupäev ja valmistatud toodete laad ja kogus ning valmistamiskuupäev.7. Kaebused ja toodete ringlusest kõrvaldamineTootja peab sisse seadma kaebuste registreerimise ja läbivaatamise süsteemi.Vajaduse korral peab tal olema võimalik võtta kasutusele süsteem, mille abil tooted viivitamata ringlusest kõrvaldada. Tootja peab kirjalikult määratlema iga ringlusest kõrvaldatud toote sihtkoha ning enne tagasi ringlusse laskmist peavad nimetatud tooted uuesti läbima kvaliteedikontrolli.II PEATÜKK Miinimumtingimused, mida peavad täitma artiklites 7 ja 8 osutatud (registreeritavad) ettevõtted ja vahendajadII PEATÜKI a osaArtikli 7 lõike 2 punktides b, c ja d ja artikli 8 lõikes 1 osutatud lisaained—Vitamiinid, provitamiinid ja samalaadse mõjuga keemiliselt täpselt määratletud ained | kõik rühma lisaained, v.a A- ja D-vitamiin |—Mikroelemendid | kõik rühma lisaained, v.a Cu ja Se |—Karotinoidid ja luteiinid | kõik rühma lisaained |—Ensüümid | kõik rühma lisaained |—Mikroorganismid | kõik rühma lisaained |—Antioksüdatiivse toimega ained | ainult ained, millele on määratud kindel piirmäär |II PEATÜKI b osaArtikli 7 lõike 2 punktides c ja d osutatud lisaained—Vitamiinid, provitamiinid ja samalaadse mõjuga keemiliselt täpselt määratletud ained | kõik rühma lisaained |—Mikroelemendid | kõik rühma lisaained |—Karotinoidid ja luteiinid | kõik rühma lisaained |—Ensüümid | kõik rühma lisaained |—Mikroorganismid | kõik rühma lisaained |—Antioksüdatiivse toimega ained | ainult ained, millele on määratud piirmäär |II PEATÜKI c osaMiinimumtingimused artikli 7 lõike 2 punktides a ja b ning artikli 8 lõikes 1 osutatud ettevõtetele ja vahendajatele (lisaained, millele on määratud lubatud piirmäär ja millele ei ole osutatud I peatüki 1 a osas, II peatüki a osas osutatud lisaainete eelsegud) ja artikli 7 lõike 2 punktides c ja d osutatud ettevõtetele II peatüki b osas osutatud lisaainete eelsegusid sisaldav segasööt või II peatüki a osas osutatud lisaained).1. Rajatised ja vahendidRajatised ja tehnilised vahendid peavad asuma, olema kavandatud, ehitatud ja hooldatud nii, et see sobiks lisaainete, lisaainete eelsegude ja lisaaineid või asjaomaste lisaainete ("asjaomased tooted") eelsegusid sisaldava segasööda valmistamiseks.2. PersonalTootjal peab olema piisavalt "asjaomaste toodete" valmistamiseks vajalike oskuste ja erialase ettevalmistusega töötajaid.3. TootmineTuleb määrata tootmise eest vastutav isik, kellel on vajalik kvalifikatsioon ja kes võib juhul, kui tootja toodab ainult enda vajadusteks, vajaduse korral olla väline isik, kes tegutseb tootja ülesandel ja tema vastutusel.Tootja peab tagama, et erinevad tootmisetapid teostatakse nii, et saavutatakse "asjaomaste toodete" soovitud kvaliteet kooskõlas direktiivi 70/524/EMÜ või direktiivi 79/373/EMÜ sätetega.4. KvaliteedikontrollTuleb määrata kvaliteedikontrolli eest vastutav isik, kellel on vajalik kvalifikatsioon ja kes võib juhul, kui tootja toodab ainult enda vajadusteks, vajaduse korral olla väline isik, kes tegutseb tootja taotlusel ja vastutusel.Tootja peab koostama ja rakendama kvaliteedikontrolli kava, et tagada ja kontrollida "asjaomaste toodete" vastavust tootja määratlustele ja vajaduse korral direktiivide 70/524/EMÜ või 79/373/EMÜ sätetele.Jälgitavuse tagamiseks tuleb proove võtta ja säilitada vajaduse korral iga toote partii või jätkuva või korrapärase tootmise korral tootmise määratletud osa puhul. Proovid peavad olema pädeva asutuse käsutuses sööda kasutamiseks ettenähtud ajavahemiku jooksul.5. LadustamineToorained, toimeained, kandeained, eelsegud ja segasööt tuleb ladustada sobivates mahutites kohtades, mis on ehitatud, kohandatud või hooldatud heade ladustamistingimuste tagamiseks.Proovid tuleb ladustada selliselt, et neid oleks lihtne tuvastada ja et eespool mainitud erinevad tooted ja meditsiinilised ained või meditsiiniline sööt ei läheks segi ega tekiks ristsaastumist. Ringlusesse lastavad tooted tuleb vajaduse korral pakkida ja märgistada kooskõlas direktiivide 70/524/EMÜ või 79/373/EMÜ sätetega.6. RegisterTootja peab tootmisprotsessi jälgitavuse tagamiseks säilitama järgmised andmed:a) lisaainete puhul:- valmistatud lisaainete laad ja kogus, vastavad valmistamiskuupäevad ning vajaduse korral partii number või jätkuva tootmise korral tootmise määratletud osa number,- nende vahendajate või kasutajate (tootjate või loomakasvatajate) nimed ja aadressid, kellele lisaained on tarnitud, tarnitud lisaainete laad ja kogus ja vajaduse korral partii number või jätkuva tootmise korral tootmise määratletud osa number;b) eelsegude puhul:- lisaainete valmistajate või vahendajate nimed ja aadressid, kasutatud toodete laad ja kogus, ja vajaduse korral partii number või jätkuva tootmise korral tootmise määratletud osa number,- eelsegu valmistamise kuupäev, vajaduse korral partii number,- nende vahendajate või valmistajate nimed ja aadressid, kellele eelsegusid on tarnitud, tarnitud eelsegu laad ja kogus ning vajaduse korral partii number;c) eelsegusid või lisaaineid sisaldava segasööda puhul:- eelsegude valmistajate või vahendajate nimed ja aadressid, vajaduse korral partii number ning kasutatud eelsegu laad ja kogus,- lisaainete valmistajate või vahendajate nimed ja aadressid, kasutatud lisaaine laad ja kogus, ja vajaduse korral partii number või jätkuva tootmise korral tootmise määratletud osa number,- valmistatud sööda laad ja kogus koos valmistamiskuupäevaga.7. Artikli 8 lõikes 1 osutatud vahendajadKui tootja tarnib lisaaineid isikule, kes ei ole tootja ega loomakasvataja, või kui ta tarnib eelsegusid isikule, kes ei ole tootja, on see isik või neid tooteid pakendav, ladustav või ringlusesse laskev vahendaja samuti vajaduse korral seotud punktides 4, 5 ja 6.2 sätestatud kohustustega ning pakkimise puhul punktis 3 sätestatud kohustustega.--------------------------------------------------


title: Nõukogu direktiiv 95/23/EÜ, 22. juuni 1995, millega muudetakse direktiivi 64/433/EMÜ tervishoiutingimuste kohta värske liha tootmisel ja turustamisel

text:
Tähtis õiguslik teade

|

31995L0023

Euroopa Liidu Teataja L 243 , 11/10/1995 Lk 0007 - 0013

		Nõukogu direktiiv 95/23/EÜ,22. juuni 1995,millega muudetakse direktiivi 64/433/EMÜ tervishoiutingimuste kohta värske liha tootmisel ja turustamiselEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 43,võttes arvesse komisjoni ettepanekut, [1]võttes arvesse Euroopa Parlamendi arvamust, [2]võttes arvesse majandus- ja sotsiaalkomitee arvamust [3]ning arvestades, et:direktiiv 64/433/EMÜ [4] reguleerib värske veise-, sea-, lamba-, kitseliha ja kabjaliste koduloomade liha tootmist ja turustamist;määrusi väikese võimsusega ettevõtete kohta, mida tunnustatakse lihtsustatud struktuuri ja infrastruktuuri kriteeriumide alusel, tuleks lihtsustada teatavaid asjaolusid ja subsidiaarsuse põhimõtet arvesse võttes;viilutatud rupsi tootmise ja turustamise kohta tuleks määratleda hügieeninõuded;saatedokumente käsitlevaid määrusi on võimalik lihtsustada;väikese võimsusega ettevõtetest pärinev liha peab vastama ainult üldistele liha tootmise ja turustamise hügieeninõuetele ja ei või seepärast kanda ühenduse templit ega olla kauplemisobjekt;väikese võimsusega tapamajade ja lihalõikusettevõtete maksimaalsed käitluslimiidid tuleks ühtlustada, nagu on sätestatud nõukogu 17. detsembri 1992. aasta direktiivis 92/120/EMÜ, mis käsitleb teatavate loomasaaduste tootmist ja turustamist puudutavates Ühenduse sanitaareeskirjades ajutiste ja piiratud mõjuulatusega erandite tegemise tingimusi; [5]kõnesolevate limiitide rakendamisel tuleb siiski arvesse võtta teatavaid konkreetseid olukordi;kogemused on näidanud, et direktiivi 64/433/EMÜ on vaja muuta mitmetes tehnilistes küsimustes, mis on praktilisel rakendamisel tekitanud probleeme,ON VASTU VÕTNUD KÄESOLEVA DIREKTIIVI:Artikkel 1Käesolevaga muudetakse direktiivi 64/433/EMÜ järgmiselt.1. Artiklile 2 lisatakse järgmine punkt:"o) ümberpakkimiskeskus – tsehh või laohoone, kus toimub turuleviimiseks kavandatud pakendatud liha ümberkomplekteerimine ja/või -pakkimine."2. Artikli 3 lõiget 1 muudetakse järgmiselt:a) A osa punkt a asendatakse järgmisega:"a) peavad olema saadud vastavalt artiklile 10 tunnustatud ja kontrollitud tapamajast, mis vastab I lisa I ja II peatükis sätestatud tingimustele;"b) A osa punktis f:ba) alapunkt ii asendatakse järgmisega:"ii) kaasasolev äridokument peab:- olema koostatud saatva ettevõtte poolt,- lisaks I lisa X peatüki punktiga 50 ettenähtud üksikasjadele kandma tunnustatud ettevõtte veterinaarloa numbrit ja külmutatud liha korral selgesti loetaval kujul külmutamise kuud ja aastat,- Soome ja Rootsi jaoks mõeldud liha puhul kandma üht IV lisa IV osa kolmandas taandes sätestatud märkustest,- vastuvõtjal alles olema, et seda saaks pädeva asutuse nõudel esitada. Arvutiandmed tuleb eespool nimetatud asutuse taotluse põhjal välja printida";bb) viimane lõik asendatakse järgmisega:"Sihtliikmesriigi pädeva asutuse taotluse korral tuleb esitada terviseohutuse sertifikaat, kui liha on mõeldud pärast töötlemist eksportimiseks kolmandasse riiki. Sertifikaadi hankimise kulud kannavad ettevõtjad;"c) B osas:- sissejuhatav osa asendatakse järgmisega:- "B. A jaos osutatud tükkidest väiksemad tükid või konditustatud liha pakendatult või pakendamata:";- punktides a ja b lisatakse sõnad "või pakendatud" iga kord pärast sõna "lõigatud;"d) C osas:- esimese lõigu teine lause asendatakse järgmisega:"Lõikamata rups peab vastama A ja B osa nõuetele.",- esimese lõigu viimases lauses jäetakse välja sõna "viilutatud",- jäetakse välja teine lõik;e) D osa punktile b lisatakse järgmine lause:"Sellisel juhul peab kaasasoleval äridokumendil olema märgitud külmhoone veterinaarloa number.";f) lisatakse järgmine osa:"F. värske liha, mille ümbris on eemaldatud ja mis tuleb ümber pakkida mujal kui see algselt pakendati:a) peab vastama A, B, C ja D osa nõuetele;b) tuleb eemaldada ümbrisest ja ümber pakkida ümberpakkimiskeskuses, mis vastab I lisa I peatüki nõuetele ning on tunnustatud ja kontrollitud vastavalt artiklile 10."3. Artikkel 4 asendatakse järgmisega:"Artikkel 4A. Alates 1. jaanuarist 1995 võivad liikmesriigid erandina artiklist 3 lubada turule turustamiseks oma riigi territooriumil liha tapamajadest, mis ei vasta I lisa I ja II peatüki nõuetele, kui on täidetud järgmised tingimused:a) kõnealused tapamajad peavad:i) käitlema mitte üle 20 loomühiku nädalas, maksimaalselt 1000 loomühikut aastas;ii) vastama I lisa V ja VII peatüki, XIV peatüki punkti 66 esimese, teise ja neljanda lõigu ja punkti 67 ning XV peatüki punkti 69 nõuetele, välja arvatud imporditud värsket liha käsitlevad nõuded ning punktid 71, 72 ja 73;iii) vastama II lisa nõuetele;iv) teavitama veterinaarteenistust eelnevalt tapmise ajast ning loomade arvust ja päritolust, et võimaldada tapaeelse kontrolli läbiviimist kooskõlas I lisa VI peatükiga majandis või tapamajas;b) tapamaja omanik või tema esindaja peavad pidama registrit:- ettevõttesse saabuvate loomade ja sealt lahkuvate tapasaaduste kohta,- kontrollide läbiviimise kohta,- kontrollide tulemuste kohta.Kõnesolev teave edastatakse pädevale asutusele selle taotlusel;c) riiklik veterinaararst või assistent peab teostama liha tapajärgse kontrolli vastavalt I lisa VIII peatükile, järgides I lisa VII peatüki punkti 32 nõudeid. Kui lihal on kahjustusi või liha tundub olevat riknenud, peab riiklik veterinaararst teostama tapajärgse kontrolli. Riiklik veterinaararst või tema vastutusel tegutsev assistent peavad regulaarselt kontrollima I lisa V ja VII peatükis sätestatud hügieeninõuete järgimist.Käesoleva artikli kohaldamisel kasutavad liikmesriigid järgmisi konverteerimiskursse:i) veise- ja vasikaliha- täiskasvanud veised määruse (EMÜ) 805/68 tähenduses ja kabjalised: 1 loomühik,- muud veised: 0,50 loomühikut;ii) sealiha- sead eluskaaluga üle 100 kg: 0,20 loomühikut,- muud sead 6: [6] 0,15 loomühikut;iii) muu liha- lambad ja kitsed: 0,10 loomühikut,- lambatalled, kitsetalled ja põrsad eluskaaluga alla 15 kg: 0,05 loomühikut.B. A osa esimese lõigu punkti a alapunktis i osutatud 1000 loomühiku piires võivad liikmesriigid kõrvale kalduda samas sätestatud nädala piirmäärast, et tappa lamba- ja kitsetallesid enne religioosseid pühi, kui riiklik veterinaararst viibib tapmise juures, järgitakse hügieeninõudeid ja liha ei külmutata enne turuleviimist.C. A osa esimese lõigu punkti a alapunktis i osutatud maksimaalseid koguseid võidakse kohaldada erinevate käitlejate suhtes, kes teostavad tapmist täiesti erinevatel aegadel ettevõttes, mis vastab järgmistele nõuetele:a) ettevõtte omanik või mõni muu ettevõtet kasutav isik on saanud pädeva asutuse poolt tunnustatud erikoolituse tootmishügieeni alal;b) tapaloomad kuuluvad ettevõtte omanikule või füüsilisest isikust ettevõtjana tegutsevale lihunikule või on nad ostnud tapaloomad, et täita punktis d osutatud nõudeid;c) liha toodetakse II lisa nõuetele vastavates ruumides;d) tootmine peab piirduma punktis b osutatud lihunikele kuuluvate ettevõtete varustamise ja tarbijale või kohalikele asutustele kohapeal müümisega.Mitme tapmist teostava käitleja koguste liitmisel võidakse A osa esimese lõigu punkti a alapunktis i osutatud maksimaalseid koguseid suurendada 30 loomühikuni nädalas ja 1500 loomühikuni aastas esimeses lõigus sätestatud tingimustele vastavate tapamajade puhul. Seda võimalust kasutavad liikmesriigid edastavad komisjonile kõnealust sätet kasutavate ettevõtete loetelu.D. Artiklis 16 sätestatud korras võivad liikmesriigid nende taotlusel kohaldada A osa nõudeid tapamajades, mis asuvad eriliste geograafiliste piirangutega piirkondades või millel on tarneraskused ning mis käitlevad kuni 2000 loomühikut aastas.E. Pädev asutus võib lubada vastavalt II lisale erandeid lihalõikusettevõtete puhul, mis ei asu tunnustatud ettevõttes ning mis toodavad kuni viis tonni konditustatud liha või selle kondiga liha ekvivalenti nädalas.I lisa V peatüki, VII peatüki punkti 38, IX peatüki sätteid – välja arvatud punkti 46 c teises lauses sätestatud lõikamisruumi temperatuuri nõue – ja X peatüki punkti 48 sätteid kohaldatakse esimeses lõigus osutatud ettevõtetes toimuvate lõikamise ja ladustamise puhul.F. Käesolevas artiklis osutatud ettevõtetest pärit ja, arvestades käesolevas direktiivis sätestatud hügieeni- ja tervishoiunõudeid, inimtoiduks kõlblikuks tunnistatud liha peab olema märgistatud siseriikliku templiga, mida ei ole võimalik pidada ekslikult ühenduse templiks ja mis eelkõige ei tohi olla ovaalse kujuga. Tempel pole siiski vajalik pakendamata tükkidel.G. Liikmesriigid võivad lubada erandeid I lisa I peatüki miinimumnõuetest väikese võimsusega külmhoonete puhul, kus ladustatakse ainult pakendatud liha ja muid toiduaineid. Rootsis võidakse 20. juunini 1997 lubada asjakohaselt eraldatud pakendatud ja pakendamata liha ladustamine ühes ja samas külmhoones.H. Tapamajade suhtes, kellele on käesolevas artiklis sätestatud erandeid tehtud, kehtib ühenduse tunnustatud ettevõtteid puudutav kontroll."4. Lisatakse järgmine artikkel:"Artikkel 4a1. Liikmesriigid peavad 31. detsembriks 1995 edastama direktiivi 91/498/EMÜ 7 [7] artiklis 1 osutatud ettevõtete loetelu ning nende ettevõtete loetelu, millele antakse vastavalt käesolevale artiklile tähtaegade pikendused.2. Pädev asutus võib anda vastavalt direktiivi 91/498/EMÜ [8] artiklile 2 erandi alla kuuluvale tapamajale, mis suudab pädevale asutusele rahuldavalt tõendada, et on hakanud viima ennast vastavusse käesoleva direktiivi nõuetega, kuid pole endast olenemata põhjustel suutnud järgida algselt sätestatud tähtaegu, nõuetele vastavusse viimiseks vajalikku lisaaega.3. Kui vastavalt artiklile 4 registreeritud ettevõttes viiakse läbi muudatusi pädeva asutuse poolt heakskiidetud ümberkorraldusplaani alusel artiklis 10 nimetatud loa saamiseks, võib pädev asutus vastavalt tööde edenemisele otsustada kõnealuse ettevõtte poolt turustatavad kogused.4. Käesoleva direktiivi sätteid siseriiklikesse õigusaktidesse üle võttes täpsustavad liikmesriigid, kuidas kohaldatakse direktiivi 91/498/EMÜ artiklis 10 ja artikli 2 punktis 2 sätestatud karistusi, kui selles artiklis nimetatud ettevõte ei täida ajutise erandloa saamisel võetud kohustusi, nii et neid karistusi oleks võimalik kohaldada alates 31. detsembrist 1995, Rootsis alates 31. detsembrist 1996 ning Soomes ja Austrias alates 31. detsembrist 1997."5. Artikli 5 lõike 1 punkti a alapunktis iii lisatakse sõna "sarkotsüstoos" ette sõnad "makroskoopiliselt nähtav."6. Artiklit 6 muudetakse järgmiselt:- lõike 1 alapunkti e viiendas taandes jäetakse välja sõnad "veretustamise korrektset läbiviimist",- lõike 1 punkt h asendatakse järgmisega:- "h) liha peab olema märgistatud siseriikliku templiga, mida ei ole võimalik pidada ekslikult ühenduse templiks ja mis eelkõige ei tohi olla ovaalse kujuga."7. Artikli 9 esimese lõigu alapunkti iii lisatakse pärast sõnu "külmhoones" sõnad "ja tunnustatud pakkimiskeskuses".8. Artikli 10 lõike 1 neljanda ja viienda lõigu lõppu lisatakse järgmine tekst: "kõnealuse tegevuse osa või kogu asutuse suhtes".9. Artiklis 12:a) asendatakse lõige 1 järgmisega:"1. Kui see on vajalik käesoleva direktiivi ühtseks kohaldamiseks, võivad komisjoni veterinaareksperdid koostöös liikmesriigi pädevate asutustega teha kohapealseid kontrolle. Esindava arvu ettevõtete põhjal võivad nad samuti veenduda, kas pädevad asutused kontrollivad käesoleva direktiivi järgimist. Liikmesriik, mille territooriumil kontrollimine toimub, tagab ekspertidele nende ülesande täitmiseks kogu vajaliku abi. Komisjon teatab tehtud kontrolli tulemustest asjaomasele liikmesriigile.";b) lisatakse järgmine lõige:"3. Käesoleva artikli rakendamist pudutavad sätted, eelkõige riiklike ametiasutustega koostöö tegemist reguleerivad sätted, võetakse vastu artiklis 16 sätestatud korras."10. Artikli 13 lõige 1 jäetakse välja.11. I lisa muudetakse järgmiselt:a) II peatüki punkti 14 c i lisatakse järgmine tekst:"… kui selliseid toiminguid teostatakse tapamajas. Lisaks tuleb käesolevat sätet kohaldada sigade puhul piisavas ulatuses, et vältida värske liha ja rupsi saastumist";b) IV peatüki punktis 17 a asendatakse viide "XIV peatüki punkti 66 neljanda lõigu" viitega "XIV peatüki punkti 66 kaheksanda lõigu";c) VI peatüki punkti 25 esimene lõik asendatakse järgmisega:"Loomad peavad läbima tapaeelse kontrolli vähem kui 24 tunni jooksul pärast saabumist tapamajja ning vähem kui 24 tunni jooksul enne tapmist. Lisaks võib riiklik veterinaararst nõuda kontrolli mis tahes muul ajal";d) VII peatüki punktile 33 lisatakse järgmine lause:"Alla 15-kilogrammise eluskaaluga lamba- ja kitsetallede nülgimisel võib pädev asutus lubada hügieeninõuete järgimise korral mehaanilist insufleerimist.";e) IX peatüki punktis 43 asendatakse sõna "viilutamine" sõnaga "lõikamine" ja sõnad "veiste" jäetakse ära;f) XI peatükis:- punkt 49 asendatakse järgmisega:"Tervisemärgiga varustamine peab toimuma riikliku veterinaararsti vastutusel. Sel otstarbel veterinaararst kontrolliba) tervisemärki;b) vastavalt käesolevale peatükile märgistatud tähiseid ja pakendamismaterjali.";- punktile 50 b lisatakse järgmine lõik:"Lambatallede, kitsetallede ja põrsaste tervisemärgiga varustamisel võidakse tervisemärgi mõõtmeid ja tähiseid vähendada.";- punktis 51:i) lisatakse teine taane järgmises sõnastuses:"— lambatallede, kitsetallede ja põrsaste rümpadel peab olema vähemalt kaks templit, üks rümba mõlemal pool, õlgadel või reite välispindadel,";ii) lisatakse teine lõik järgmises sõnastuses:"Lambatallede, kitsetallede ja põrsaste puhul võib tervisemärk olla siiski etiketi või lipiku kujul, kuid neid peab olema võimalik kasutada ainult üks kord.";- punktid 52–56 asendatakse järgmisega:"52. Veiste, sigade ja kabjaliste maks tuleb märgistada põletustempliga vastavalt punktile 50, kui need on ette nähtud saatmiseks teise liikmesriiki või EMP riiki.53. Kõik muud inimtoiduks kõlblikud tapmise kõrvalsaadused tuleb märgistada viivitamata vastavalt punktile 50 kas otse tootel või pakendil või ümbrisel. Punktile 50 vastav märk peab olema pandud pakendil või ümbrisel olevale etiketile või trükitud ümbrisele. Kui pakendamine või pakkimine toimub tapamajas, peab märgil olema selle ettevõtte veterinaarloa number.54. Ümbris peab alati olema märgistatud vastavalt punktile 55.55. Punktis 52 ja punktis 53 osutatud pakitud lihatükkidel ja pakitud rupsil peab olema tervisemärk vastavalt punktile 50. Märgil peab tapamaja veterinaarloa numbri asemel olema lihalõikusettevõtte veterinaarloa number. Märk peab olema pandud ümbrisel olevale etiketile või trükitud ümbrisele selliselt, et ümbrise avamisel etikett rikutakse. Märgi mittepurunemine on lubatud üksnes siis, kui ümbris puruneb avamisel.Kui lihatükid või rups on pakendatud vastavalt XII peatüki punktile 62, võib eespool osutatud etikett olla kinnitatud pakendile. Tapamajas pakitud rupsi puhul peab märgil olema asjaomase tapamaja veterinaarloa number. Käesolev nõue kehtib ka punkti 59 b nõuetele vastavate liha transpordimahutite (Euro-box) kasutamise korral.56. Kui värske liha pakendatakse otse tarbijale müümiseks ettenähtud müügipakenditesse, kohaldatakse punkte 53 ja 55. Käesolevas punktis nõutud märgi suhtes ei ole vaja kohaldada punkti 50 nõudeid märgi mõõtmete kohta.Kui liha pakitakse ümber mujal kui ettevõttes, kus see algselt pakendati, peab pakendil olema selle lihalõikusettevõtte tervisemärk, kus see algselt pakendati, ning ümbrisel peab olema pakkekeskuse tervisemärk.";- punkt 58 asendatakse järgmisega:"58. Tervisemärgistamisel kasutatavad värvained peavad vastama direktiivi 94/36/EÜ (EÜT L 237, 10.9.1994, lk 13) artikli 2 lõikele 8."g) XII peatükis- punktile 59 a lisatakse järgmine alapunkt:"Puidu kasutamine on keelatud, välja arvatud lamba- ja kitsetallede rümpade puhul, kui on võetud ettevaatusabinõud, et liha ei puutuks pakendi rebenemisel kokku ümbrisega.",- punkti 60 neljas lõik asendatakse järgmisega:"Kui maksade, neerude või südamatega kaubeldakse või neid imporditakse, peab iga pakend sisaldama ainult täieliku organi.",- punkt 62 asendatakse järgmisega:"Kui pakend vastab siiski kõigile pakendi kaitsetingimustele, ei pea see olema läbipaistev ja värvitu. Transpordimahuteid (Euro-box) võib samuti kasutada teise mahutina, kui muud punkti 59 tingimused on täidetud.",- punktile 63 lisatakse järgmine alapunkt:"Värske liha võidakse pakendada ka lõikamisruumis, kui transpordimahutid (Euro-box), mis peavad vastama punkti 59 b nõuetele, on enne lõikamisruumi toomist puhastatud ja desinfitseeritud.",- punktile 64 lisatakse järgmine osa:"välja arvatud otse tarbijale müümiseks ettenähtud müügipakendite puhul;",h) XIV peatüki punkti 66 teine lõik asendatakse järgmiselt:"Pädev asutus võib liha laagerdamisega seotud tehnilistel põhjustel iga juhtumi puhul eraldi teha selle nõude osas mööndusi, kui liha transporditakse tapamaja vahetus läheduses asuvatesse lihalõikusettevõtetesse või lihakauplustesse, tingimusel et selline transportimine ei kesta üle kahe tunni."12. II lisa II peatükis:i) punktis 10:- punktis c asendatakse sõnad "selgelt eraldatud alad" sõnadega "selgelt eraldatud ala",- punkt f asendatakse järgmisega:- "f) tapetavate loomade suuruse ja liigi suhtes piisavalt suure mahutavusega külmutusruum eraldi alaga konfiskeeritud rümpade ladustamiseks, välja arvatud juhtudel, kui konfiskeeritud rümbad saadetakse kohe ametliku järelevalve all spetsiaalsesse ettevõttesse lisauuringute jaoks.";ii) punktis 11:- sõnad "või puhastada" jäetakse välja,- lisatakse järgmine lause:"Taparuumis võidakse puhastada magusid ja sooli ajal, mil ei toimu tapmist.";iii) lisatakse järgmine punkt:"15) Tapamajades peab inspektsiooniteenistuse töö jooksul olema selle käsutuses lukustatava kapiga ruum."Artikkel 21. Liikmesriigid jõustavad käesoleva direktiivi järgimiseks vajalikud õigusnormid, sealhulgas võimalikud sanktsioonid hiljemalt 1. juuliks 1995. Liikmesriigid teatavad neist viivitamata komisjonile.Kui liikmesriigid need meetmed võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti.3. Kuni käesoleva direktiivi kohaldamiseni kohaldatakse kooskõlas asutamislepingu üldsätetega asjaomaseid siseriiklikke eeskirju.Artikkel 3Käesolev direktiiv jõustub Euroopa Ühenduste Teatajas avaldamise päeval.Käesolevat direktiivi kohaldatakse alates 1. juulist 1995.Artikkel 4Käesolev direktiiv on adresseeritud liikmesriikidele.Brüssel, 22. juuni 1995Nõukogu nimeleesistujaPh. Vasseur[1] EÜT C 224, 12.8.1994, lk 15.[2] EÜT C 109, 1.5.1995.[3] EÜT C 397, 31.12.1994, lk 18.[4] EÜT 121, 29.7.1994, lk 2012/64. Direktiivi on viimati ajakohastatud direktiiviga 91/497/EMÜ (EÜT L 268, 24.9.1991, lk 69) ja viimati muudetud 1994. aasta ühinemisaktiga.[5] EÜT L 62, 15.3.1993, lk 86.[6] Ulukite puhul rakendatakse samu konverteerimiskursse kui vastavate koduloomade puhul.[7] Nõukogu direktiiv 91/498/EMÜ, 29. juuli 1991, värske liha tootmist ja turustamist käsitlevatest teatavatest ühenduse tervishoiueeskirjadest ajutiste ja piiratud ulatusega erandite tegemise tingimuste kohta (EÜT L 268, 24.9.1991, lk 105). Direktiivi on viimati muudetud 1994. aasta ühinemisaktiga.[8] Nõukogu direktiiv 91/498/EMÜ, 29. juuli 1991, värske liha tootmist ja turustamist käsitlevatest teatavatest ühenduse tervishoiueeskirjadest ajutiste ja piiratud ulatusega erandite tegemise tingimuste kohta (EÜT L 268, 24.9.1991, lk 105). Direktiivi on viimati muudetud 1994. aasta ühinemisaktiga.--------------------------------------------------


title: Komisjoni direktiiv 2002/8/EÜ, 6. veebruar 2002, millega muudetakse direktiive 72/168/EMÜ ja 72/180/EMÜ tunnuste ja miinimumtingimuste kohta vastavalt köögiviljasortide ja põllumajandustaimesortide kontrollimiseks

text:
Tähtis õiguslik teade

|

32002L0008

Euroopa Liidu Teataja L 037 , 07/02/2002 Lk 0007 - 0008

		Komisjoni direktiiv 2002/8/EÜ,6. veebruar 2002,millega muudetakse direktiive 72/168/EMÜ ja 72/180/EMÜ tunnuste ja miinimumtingimuste kohta vastavalt köögiviljasortide ja põllumajandustaimesortide kontrollimiseksEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 29. septembri 1970. aasta direktiivi 70/457/EMÜ ühise põllumajandustaimesortide kataloogi kohta, [1] viimati muudetud direktiiviga 98/96/EÜ, [2] eriti selle artikli 7 lõiget 2,võttes arvesse nõukogu 29. septembri 1970. aasta direktiivi 70/458/EMÜ köögiviljaseemne turustamise kohta, [3] viimati muudetud direktiiviga 98/96/EÜ, eriti selle artikli 7 lõiget 2,ning arvestades järgmist:(1) Komisjoni 14. aprilli 1972. aasta direktiivis 72/168/EMÜ tunnuste ja miinimumtingimuste kindlaksmääramise kohta köögiviljasortide kontrollimiseks [4] ja komisjoni 14. aprilli 1972. aasta direktiivis 72/180/EMÜ, milles määratakse kindlaks tunnused ja miinimumtingimused põllumajandustaimesortide kontrollimiseks, [5] on kehtestatud tunnused, mida eri liikide kontrollimine peab minimaalselt hõlmama, samuti kõnealuste kontrollide läbiviimise miinimumtingimused, pidades silmas sortide ametlikku heakskiitmist liikmesriikide kataloogides.(2) Nõukogu 27. juuli 1994. aasta määrusega (EÜ) nr 2100/94 ühenduse sordikaitse kohta, [6] muudetud määrusega (EÜ) nr 2506/95, [7] rajatud ühenduse sordikaitseameti haldusnõukogu on hiljuti avaldanud kontrollimisega seotud kontrollisuunised teatavate liikide suhtes.(3) On vaja sisse seada järjepidevus ühelt poolt kõnealuste kontrollisuuniste ja teiselt poolt liikide kontrollimisel minimaalselt hõlmatud tunnuste kindlaksmääramise ja samuti kõnealuste kontrollide läbiviimise miinimumnõuete vahel.(4) Seepärast tuleks direktiive 72/168/EMÜ ja 72/180/EMÜ vastavalt muuta.(5) Uusi sätteid tuleks kohaldada ka nende sortide suhtes, mida 31. märtsiks 2002 ei ole ühistesse kataloogidesse kandmiseks heaks kiidetud.(6) Käesoleva direktiiviga ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 72/168/EMÜ muudetakse järgmiselt.1. Artikkel 1 asendatakse järgmisega:"Artikkel 11. Liikmesriigid näevad ette, et sortide heakskiitmiseks kontrollitakse ametlikult vähemalt järgmisi tunnuseid:a) tomati (Lycopersicon lycopersicum L. Karsten ex. Farw.), porrulaugu (Allium porrum L.), aedoa (Phaseolus vulgaris L.), kapsa (Brassica oleracea L. convar. Capitata (L.) Alef.), lillkapsa (Brassica oleracea L. convar. Botrytis (L.) Alef. var. botrytis L.) ja salati (Lactuca sativa L.) puhul ühenduse sordikaitseameti haldusnõukogu poolt vastavalt nõukogu määruse (EÜ) nr 2100/94 [8] artiklile 56 pealkirja "Eristatavuse, ühtlikkuse ja püsivuse testimise protokoll" all välja antud ja ühenduse sordikaitseameti ametlikus väljaandes avaldatud vastavates kontrollisuunistes loetletud tunnuseid.Viidatakse kõikidele tunnustele tingimusel, et mõne muu tunnuse avaldumine ei muuda teatava tunnuse vaatlemist võimatuks ning et tunnuse väljendumist ei takista keskkonnatingimused, milles testimist läbi viiakse. Käesolev säte ei piira köögiviljasorte reguleerivate sätete kohaldamist;b) muude köögiviljaliikide puhul I lisas loetletud tunnuseid.2. Liikmesriigid tagavad, et:a) lõike 1 punktis a loetletud köögiviljaliikide suhtes täidetakse kontrollimiste käigus lõike 1 punktis a viidatud kontrollisuunistes sätestatud kontrolli läbiviimise miinimumnõudeid katse kavandamise ja kasvutingimuste suhtes;b) muude köögiviljaliikide suhtes täidetakse kontrollimiste käigus II lisas loetletud kontrolli läbiviimise miinimumnõudeid."2. I lisa punktid 2, 9, 12, 13, 14, 26, 29 ja 33 tunnistatakse kehtetuks.3. II lisa A osa punktid 2, 9, 12, 13, 14, 26, 29 ja 33 tunnistatakse kehtetuks.Artikkel 2Direktiivi 72/180/EMÜ muudetakse järgmiselt.1. Artikkel 1 asendatakse järgmisega:"Artikkel 11. Liikmesriigid näevad ette, et sortide heakskiitmiseks kontrollitakse ametlikult vähemalt järgmisi tunnuseid:a) eristatavuse, püsivuse ja ühtlikkuse kontrollimisega seotud tunnuste suhtes:i) nisu (Triticum aestivum L.) ja maisi (Zea mays L.) puhul ühenduse sordikaitseameti haldusnõukogu poolt vastavalt nõukogu määruse (EÜ) nr 2100/94 [*] EÜT L 227, 1.9.1994, lk 1. artiklile 56 pealkirja "Eristatavuse, ühtlikkuse ja püsivuse testimise protokoll" all välja antud ja ühenduse sordikaitseameti ametlikus väljaandes avaldatud vastavates kontrollisuunistes loetletud tunnuseid.Viidatakse kõikidele tunnustele tingimusel, et mõne muu tunnuse avaldumine ei muuda teatava tunnuse vaatlemist võimatuks ning et tunnuse väljendumist ei takista keskkonnatingimused, milles testimist läbi viiakse. Käesolev säte ei piira põllumajandustaimesorte reguleerivate sätete kohaldamist;ii) muude põllumajandustaimeliikide puhul I lisa A osas loetletud tunnuseid;b) viljelus- ja kasutusväärtuse kontrollimisega seotud tunnuste suhtes I lisa B osas loetletud tunnuseid.2. Liikmesriigid tagavad, et:a) nisu (Triticum aestivum L.) ja maisi (Zea mays L.) suhtes täidetakse kontrollimiste käigus lõike 1 punkti a alapunktis i viidatud kontrollisuunistes sätestatud kontrolli läbiviimise miinimumnõudeid katse kavandamise ja kasvutingimuste suhtes;b) muude põllumajandustaimeliikide suhtes täidetakse kontrollimiste käigus II lisas loetletud kontrolli läbiviimise miinimumnõudeid."2. I lisa A osas:a) jäetakse punktist 39 välja sõnad "Pehme nisu" ja "Triticum aestivum L.";b) punkt 41 tunnistatakse kehtetuks.3. II lisas:a) asendatakse tekst "3.1 Isetolmlevad liigid" tekstiga "3.1 Isetolmlevad liigid, välja arvatud nisu";b) punkt 3.3 tunnistatakse kehtetuks.Artikkel 31. Liikmesriigid jõustavad käesoleva direktiivi järgimiseks vajalikud õigusnormid hiljemalt 31. märtsil 2002. Liikmesriigid teatavad sellest viivitamata komisjonile.Kui liikmesriigid need meetmed võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.2. Käesolevat direktiivi kohaldatakse kõikide sortide suhtes, mida ei ole 31. märtsiks 2002 vastavalt ühisesse köögiviljasortide kataloogi või ühisesse põllumajandustaimesortide kataloogi kandmiseks heaks kiidetud.Kui enne kõnealust kuupäeva on sortide heakskiitmiseks alustatud ametliku kontrolli läbiviimist, mis vastab osaliselt või täielikult direktiivide 72/168/EMÜ või 72/180/EMÜ esialgsetele sätetele, ei nõuta asjaomaste sortide uut kontrollimist, et tõestada nende vastavust uutele sätetele.3. Liikmesriigid edastavad komisjonile käesoleva direktiiviga hõlmatud valdkonnas vastuvõetud põhiliste siseriiklike õigusaktide teksti.Artikkel 4Käesolev direktiiv jõustub seitsmendal päeval pärast selle avaldamist Euroopa Ühenduste Teatajas.Artikkel 5Käesolev direktiiv on adresseeritud liikmesriikidele.Brüssel, 6. veebruar 2002Komisjoni nimelkomisjoni liigeDavid Byrne[1] EÜT L 225, 12.10.1970, lk 1.[2] EÜT L 25, 1.2.1999, lk 27.[3] EÜT L 225, 12.10.1970, lk 7.[4] EÜT L 103, 2.5.1972, lk 6.[5] EÜT L 108, 8.5.1972, lk 8.[6] EÜT L 227, 1.9.1994, lk 1.[7] EÜT L 258, 28.10.1995, lk 3.[8] EÜT L 227, 1.9.1994, lk 1.--------------------------------------------------